Árið 1666 réði hann sig sem lækni og ritara hjá Anthony Ashley-Cooper , jarlinum af Shaftesbury . Ashley var einarður andstæðingur Jakobs II. , bróður Karls II. konungs , en Jakob II. var maður kaþólskur og sterk andstaða var við kaþólskt konungsveldi á Englandi . Næstu árin tók Locke þátt í stjórnmálum auk þess sem hann sinnti skrifum um trúmál og önnur efni . Útdráttur úr henni kom fyrst út í Hollandi árið 1688 en verkið var fyrst gefið út í heild sinni tveimur árum síðar . Undir áhrifum frá Boyle og Gassendi gerðist Locke einnig málsvari eindahyggjunnar . Eigin hugarstarfsemi , kenndir og hvatir þekkjum við af íhugun en eiginleika hlutanna í hinum ytra heimi þekkjum við í gegnum ytri reynslu eða skynreynslu . Locke gerði greinarmun , sem rekja má til Galileos og reyndar aftur til Demókrítosar , á frumlegum og annarlegum eiginleikum . Þessar hugmyndir , sem eru samsettar úr einföldum hugmyndum , nefnir Locke samsettar hugmyndir ( e. complex ideas ) og þær eru af tvennu tagi , annars vegar þær sem samsvara einhverjum hlut í hinum ytra heimi ( e. ideas of substance ) og svo þær sem hann nefnir hugmyndir um hætti ( e. ideas of modes ) og eru einkum stærðfræðileg og siðfræðileg hugtök . Við getum einnig borið saman ólíkar hugmyndir en úr samanburðinum geta orðið til frekari hugmyndir um tengsl hugtaka ( e. ideas of relations ) . Að lokum getur hugurinn sértekið eiginleika og skilið frá öðrum eiginleikum . Innsæisgáfan veitir öruggustu þekkinguna . Af innsæi okkar getum við til dæmis vitað að við sjálf erum sjálf til . Reyndar má segja að í raunhyggju Lockes leynist líka svolítil áhrif frá efahyggju , því við getum aldrei verið viss um hvernig hlutirnir eru raunverulega þótt Locke telji ástæðulaust að efast um tilvist þeirra . Við erum undir hulu skynjunar og getum ekki með neinum hætti borið saman hvernig hlutirnir raunverulega eru annars vegar og hins vegar hvernig við skynjum þá . Locke aðhylltist sáttmálakenningu og taldi réttmæti ríkisvaldsins byggjast á samfélagssáttmála og trausti borgaranna til valdhafa . Einni öld síðar orðaði Thomas Jefferson , undir áhrifum frá Locke , þessa sömu hugsun þannig í sjálfstæðisyfirlýsingu Bandaríkjanna : „ Við teljum þessi sannindi augljós , að allir menn eru skapaðir jafnir , að skapari þeirra hafi áskapað þeim ákveðin óafturkræf réttindi og að meðal þeirra eru líf , frelsi og leit hamingjunnar . “ ( „ We hold these Truths to be self-evident , that all Men are created equal , that they are endowed by their Creator with certain unalienable Rights , that among these are Life , Liberty , and the pursuit of Happiness “ ) . Það vekur athygli að Jefferson skipti út eignarréttinum fyrir leit hamingjunnar en Locke taldi að eignarrétturinn væri náttúruréttur . Maður á til að mynda tilkall til spýtu sem maður hefur tálgað og berja sem maður hefur tínt vegna vinnunnar sem maður hefur lagt í að tálga og tína . Locke hafði gríðarleg áhrif á yngri heimspekinga , þar á meðal raunhyggjumennina George Berkeley , David Hume og John Stuart Mill og reyndar alla þekkingarfræði og hugspeki fram til þessa dags . Hann hafði einnig mikil áhrif langt út fyrir kreðsur heimspekinganna , meðal annars á stjórnmálamenn eins og Thomas Jefferson og aðra frumkvöðla bandarísku byltingarinnar og frönsku byltingarinnar og á lýðræðishugmyndir Vesturlanda almennt . Seinni ritgerðin um ríkisvald er enn áhrifamikið rit meðal þeirra sem kenna sig við frjálslyndisstefnu eða frjálshyggju .